text:
Napolitano sarà in visita in Friuli (che strano, non va a Trieste…) dal 9 all’11 maggio. Perché non gli facciamo capire cos’è una regione autonoma?
Il presidente della Repubblica Giorgio Napolitano sarà in Friuli-Venezia Giulia dal 9 all’11 maggio; il programma della visita è stato definito il 19 aprile nella sede della Prefettura di Udine. Il Capo dello Stato, secondo il programma di massima, arriverà nel capoluogo friulano nel pomeriggio del 9, per incontrare all’Università il corpo accademico e gli studenti e assistere in serata alla proiezione di una pellicola sulla storia della Repubblica della Carnia, nata nel 1944 durante la Resistenza al nazifascismo. Il 10 maggio la visita di Napolitano proseguirà con una tappa a Faedis, da dove si sposterà nella vicina malga di Porzûs, teatro nel febbraio del 1945 di uno dei più controversi e ragici episodi della Resistenza italiana. In seguito, il presidente si sposterà a Gemona del Friuli, “capitale” del terremoto del Friuli nel 1976 e tornata a nuova vita dopo la ricostruzione. Da qui Napolitano raggiungerà il piccolo centro montano di Illegio, frazione di Tolmezzo, dove visiterà la mostra internazionale d’arte “I bambini e il cielo” allestita nella locale Casa delle esposizioni. L’ultima giornata, 11 maggio, il presidente della Repubblica si trasferirà per una breve tappa a Pordenone, da dove si recherà all’aeroporto militare di Aviano, per ripartire verso Roma.
Related posts:
- C’è maretta in Regione sugli adempimenti preparatori alle elezioni del 6-7 maggio 2012, cerchiamo di capire il perché C’è maretta sugli adempimenti preparatori alle elezioni del 6-7 maggio...
- Napolitano dice le bugie a studenti di scuola media: Dal 2013 sarò privato cittadino. Falso, sarà senatore a vita retribuito dai contribuenti Giorgio Napolitano dice le bugie. A ragazzini di una scuola...
- Napolitano parla ancora. “La riforma del lavoro va fatta”. Lo dice lui, che nella sua lunga vita non ha lavorato neppure per un giorno… Il ‘mantenuto di Stato’, al secolo Giorgio Napolitano, esterna ancora....
- Napolitano e il solito carico di ovvietà: contrastare la disoccupazione. Ma lui che è occupato nelle istituzioni dal 1953 finora cos’ha fatto? L’Italia ha ‘urgente bisogno di una crescita equa e sostenibile’,...
- Standard & Poor’s conferma il rating “A” alla Regione Autonoma Friuli Venezia Giulia (ANSA) – TRIESTE, 29 NOV – Standard & Poor’s conferma...
Articoli correlati elaborati dal plugin Yet Another Related Posts.
21 Commenti
-
No in teme, ma pertinent:
Chel des ideologjes, di drete e di ciampe, a le un mont che nol a plui reson di esisti. La societât europeane oramai a ie cambiade. No sin tal vot cent. O vin nazions che an savût aministrasi e ciatâ un equilibri tra capitâl e lavôr, richieçe e tassis, in mût di ve une redistribuzion dai redits, e chist fat al rint la societât, tal sô comlples plui omogenne e fuarte. Dome che, i nestris guviers, e an di sedi responsabii rispiet a e aministrazion publiche, di fat no si po uê fa debits, pensant che tant e saran i nestris nevôts a saldâ il cont…
Tai Stats Units, tai ultims ains, le situazion economche, invecjite, e a acentuât li diferenzis economichis in favôr di pôs che an metût dongje masse monede, e chist al sarâ un dai motifs che puartara chel paîs al disastro economic p.v.
-
al Friûl par sorevivi i baste e i vance zâ une division tra drete e çampe: chê di câ o di lâ dal Tiliment.
Un Friûl “uber alles” si lu met dongje nome cun tun popul unît in t’une uniche ideologje, chê “furlaniste nazionalitarie” che no po jessi nè di drete nè di çampe.
L’Italie democratiche nasude de resistence daspò 67 ains e je ce che je propit parvie che no à savût sfrancjasi
dal scugnî jessi di drete o di çampe.
-
par gno cont, MUSDIFEAGNE al à reson te sostance, ma al dopre une maniere di scrivi ch’e no ten cont dal fat che la contraposizion ideologjiche jenfri drete e çampe (talianis plui che furlanis) e jé ancjemò vive (tant che ancje i siei coments àn dimostrât), e che di conseguence la problematiche segnalade di TOMASIN e jé reâl …
jé une problematiche ch’e jé, e bisugnarà fâ i conts cun jê, ma al moment just e no cumò di sigûr …
ce che cui miei coments volevi evidenziâ, e domandâ a ducj … al è il fat che PRIME DE INDIPENDENCE a covente la massime unitât nazionâl e dome DASPÒ DE INDIPENDENCE a si pues dividisi ta realtâts destinadis ae contraposizion di nature ideologjiche …
dut câs, ch’a si cirissi almancul la UNION ta DOME UNE grande coalizion prin di dut FURLANE, se propit al è impussibil dâ vite a un unic grant muviment pal Friûl e i furlans (di drete e di çampe) …
cirini di evitâ lis divisions ideologjichis dal divide et impera, ch’al è dut fûr che furlan …
-
Buine chiste, no rivin a meti adun un moviment autonomist, une liste che si presenti in Regjon, e secont cualchidun o varessin ancje di vê une scielte: drete e cjampe.
E po, no podin da le colpe a chei atris de nestre incapacitat a meti adun il necessari, se po, i volin ancje il superfluo, o crôt che si metin in ridicul di bessoi.
Par Tomasin@, si butin su une fassine daûr che atre, o fasin dome un fumeron. E no vin nancje di fa dut un mesedot! Mi baste le veretât su chel fat precîs, “si o no”, un ricàm di dute le seconde vuere mondiâl, nol interesse a nissun!
-
@ Tomasin
resti de idee che la soluzion BINARIE pe politiche FURLANE e sedi impraticabile (e no mi plâs nancje chest bipolarisin de politiche taliane) …
vin bielzà masse problems a vê ancje dome UN partît FURLAN …
e tantis minorancis di Europe a son rapresentadis DOME di UN partît locâl …
bisugne superâ lis ideologjiis par cjalâ al Friûl e metilu prin di dut …
siguramentri, par fâ chest, si scuen finîle di cjalâ al propri urtut …
-
(in zonte al messaç di prime)
Sandri Carrozzo, par ce che al inten il Friûl di vuê, nol à ducj i tuarts a pensâ che a coventaressin DOI partîts furlans; un di drete e un di çampe.
Se no altri, pûr pensantle diferent, i Furlans a votaressin par un partît che al à cjâf e cûr chenti e no a Milan, Rome o Triest.
O crôt che i varessin di pensâi parsore.
Tomasin
-
Bondì a ducj.
Cirìn di capîsi. No ài nuie in contrari che il President de Republiche al vegni a ricognossi ce che a àn vût fat i gapiscj de Garibaldi tes malghis di Topli Uork – Porzûs/Porcinj e intal Bosc Romagn.
Cemût che a son ladis lis robis lu san ancje i mûrs e, stant che chei che si vevin frontât, midiant di Don Redento Bello e di Gianni Padoan, a àn (almancul uficialmentri) fat la pâs bussantsi e cjapantsi a bracecuel, siben daspò di passe 60 agns di chei fats, o crôt che no si vedi di lâ a sgarfâ fûr cuistions soredut ideologjichis.
Se si à onescj, o savìn che tant di une bande che di chê altre a’nd’àn fatis di cuetis e di crudis; ce che mi interesse a mi, personalmentri, al è savê cemût che a son lâts i fats e cualis che a son stadis lis causis par che no si torni là.
Al è clâr che, pe leç fisiche (che e funzione ancje pai oms) de azion-reazion, se tu i fasis alc che nol va a di un altri tu âs di spietâti une brute rispueste (a chei che a lein il compit di scuvierzi chel che par prin al à impiât il fûc).
Lant a spulzinâ ben a fonts, la mê idee e je che dut chel antecrist che al è saltât fûr in chê volte al jere stât causionât in primis de rude volontât di scjafoiâ altris popui, cun altris lenghis, altris storiis e altris culturis.
Ce che mi fâs vignî sù il futar al è che i parons dal vapôr di vuê, pûr savint cemût che e je lade, a van dilunc a fâ chês stessis porcariis cirint, ancjemò, di paronâ su altris oms.
Mandi e ogni ben.
Sandri
-
-
FURLAN@, ancje doman matine o soi cun te, ma no viôt che manie sta sù su cheste cjamese, e a ogni bon cont o pensi che, le nestre situazion, e dipent des nestris sieltis, plui che di regaliis imagjinariets che podin vignî dal guvier talianot. O ribat invecjite, che un om des istituzions che al ven a chi, “a non di dûc”, a rindi l’omaç a Porzûs, a la di ve tal cûr e tal cjâf le veretât, che sole, a rint gradide ai vîs e ai muarts, le so testemoneance.
Non di je un atri mût di fâlu! Diferentementri, a je dome parence, une goliardate inutil.
No furlans, i sin cussì, o volin sostance, no aparence e napoletanadis! Ti disarai, che pe ocasion, o soi propit curiôs di viodi ce cal sucêt… Mandi
-
il PCI e chei altris partîts TALIANS, cumò al dì di uè (te unitât europeane cence curtine di fier), a no mi interessin masse, se no a nivel storiografic …
nissun problem a fevelâ de passade veretât,
se tu tu convegnis su la necessitât de unitât di ducj i FURLANS pal futûr dal Friûl libar …
-
Cjâr FURLAN@, la veretât a je come un madon, cal covente par tirâ su une cjase. Se il madon a le patòc, le cjase, prime che dopo, e va ju par tiere. Le veretât, no po fa pôre, e no vin di vê pore de veretât.
Sinceramenti, pensino pardabon che un ca le stât agnons in tun partît come il PCI, nol sepi cemût che son ladis certis cuestions?
E po, la su in setante di lôr dopo veiu convinzûs, circondâ il luc, disarmâ i presints, fa un procés somâri, copâ bielzà li cualchidun. Po, partâ ju chei che restin fin tal “Bosco romagno” e faiu fûr, a le il risultât cal derive di une scielte politiche ben precise, e no di sigûr di un colp di cjâf di un che a le gjevât une matine cul pît sbagliât. Le logiche a je une scienze, se chi no ricognossin amancul chest, a le miôr la a fa un gîr par sclarîsi les ideis! Speri di sedi stât jo clâr…e vive simpri le veretât, parcê se mancje che, su la menzogne, di sigûr, no si pô tirâ su il doman.
-
masse di spes chei ch’a si impontin su lis veretâts passadis (e su lis realtivis divisions ideologjichis) a son propit chei ch’a riscjin di fermâ lis plui grandis novitâts dal disvilup futûr dal Friûl …
-
FURLAN@ & Tomasin@, volevi dome savê se us interese savê da “King George” la veretât. In ogni câs, dopo, o podin simpri la a bevi un Tocai.
-
@ musdifeagne
quello di far aspettare il Friuli, rispetto a beghe più che altro esterne, di carattere nazional-ideologico (per certi versi oramai superate da quella che dovrebbe essere l’attuale unità europea), è stato un vecchio trucco, che purtroppo vedo ancor oggi utilizzato, per tenerci buoni e sviare l’attenzione dai veri temi scomodi del futuro di questa terra …
a me, francamente, sembra giunto finalmente il momento di mettere il Friuli avanti a ogni cosa …
par gno cont, al à plenamentri reson Tomasin …
biel coment Tomasin !!!
GRAZIIS !!!
-
stoi cun Tomasin: biel coment !!!
-
Tomasin@, viodin di svolgi un probleme a la volte. Fasint cussi o metin in evidence un fat, in difiet si riscje di fa un grant polveron che nol puarte di nissune bande.
Napolitano, comunist di vecje date, al cognoss le veretât. Mi pâr che sedi rivade l’ore di contale. Se no cumô, cuant? Mandi
-
Bondì.
E je vere che Tito al varès vût gust di rivâ fin sul Tiliment e, par tancj santa e tantis Madonis (in cjar e vuès), nol à rivât intal so intindiment. E je ancje vere che il president de republiche Taliane al jere di chel partît.
Par gno cont, la prioritât e je chê di fâ viodi che la muse de nestre tiere e de int che e je a stâ achì e je (e varès di jessi) un fregul divierse di chês altris regjons de Italie, cence lâ a tirâ fûr i muarts.
Se di no, se o sin ducj dacuardi che si à di fâ clarece su storiis tant che chê des malghis di Topli Uork, daspò clamadis di Porzûs, alore ancje la Italie e il so guvier a àn di dî “mea culpa” par dut ce che i talians “brava gente” (?) a àn fat ator pe Europe (e no dome), tacant propit dal Friûl e des tieris a soreli jevât e no suiâssile simpri dant dute la colpe ai todescs, triscj e naziscj; la diference fra i talians e lôr e je che i todescs a àn za ricognossût publicamentri i siei pecjâts mortâi, i talians no.
Se si à di tirâi la gjachete a Napolitano, cence dismenteâsi di ce che al è stât, fasìn in mût e maniere che almancul e zovi al Friûl di vuê e di doman.
Mandi e ogni ben.
Tomasin
-
Musdifeagne, approvo in pieno. L’ordine di massacrare quei poveretti partí dal PCI. Aggiungo: secondo i notabili del PCI il nostro Friuli doveva essere ceduto a Tito, fino al Tagliamento. Dovrebbe dire pure queste cose il nostro amato King George.
-
Preciso che con questo commento non voglio fare polemica alcuna ma era necessario mobilitare Napolitano per vedere la strada che da Bocchetta San Antonio prosegue poi verso le Malghe ripulita e rialfaltata?
Le belle figure basta farle con le autorità e non con i semplici cittadini mi viene da pensare; dopo anni di mancata pulizia delle cunette e con il manto stradale talmente consumato da far riemergere la ghiaia sottostante, in pochi giorni, magicamente la strada torna nuova…
Auspico che il Presidente voglia conoscere di più queste zone così forse le starde verranno sistemate, vedasi strada Subit-Prossenicco ; ex strada militare Subit-Taipana, Bocchetta-Masarolis, solo per fare degli esempi…
-
E allora, una volta giunto alle malghe di Porzûs, egli dovrebbe dire una parola di verità: “Non tanto l’idea, ma il via libera, di massacrare quei poveretti, é partito dalla sede dell’allora PCI, il mio (suo) partito di appartenenza”. Ogni tant, i dîs io, bisugne contale juste! Si fâs onôr a e veretât e ancje a se stes, liberansi le cusciense di un grant pês! Se no, President, a le miôr cal stedi a cjâse…
-
mi sembra che questo sia un buon benvenuto, per chiunque venga in Friuli e a Udine:
http://www.ilgiornaledelfriuli.net/politics/friuli/congresso-aiga-2012-introduzione-generale-alla-citta-di-udine-storia-arte-lingue-culture-curiosita-giuridiche-e-molto-altro-avv-luca-campanotto-foro-di-udine/


c: text/html

text:
Siene
Siene e je une citât di scuasit 55.000 abitants, cjâf lûc de provincie omonime, logade in te regjon Toscane. Il centri storic de citât al è stât declarât dal Unesco patrimoni de umanitât.
[cambie] Storie
Siene e fo fondade sicu colonie romane te etât dal imperadôr August.
De prime metât dal XII secul, Siene e aumente la sô impuartance, soredut tal ambit economic: la citât si cjatave al centri di viis fondamentâls di comunicazion, e i bogns rapuarts cul Stât de Glesie a permeterin la cressite de ativitât bancjarie.
[cambie] Istituzions
La Universitât di Siene e fo fondade tal 1240, la seconde plui antighe in dute Italie.
[cambie] Monuments
- Place dal Cjamp, cul palaç comunâl e la Torate dal Mangia
- Domo di Siene
[cambie] Pali
La citât e je cognossude tal mont in particolâr par il pali, une corse di cjavai montât "a pêl" che si ten ogni an ai 2 di Lui e ai 16 di Avost.
[cambie] Contradis
- Acuile (Aquila)
- Cai (Chiocciola)
- Cape (Nicchio)
- Copasse (Tartuca)
- Çus (Civetta)
- Dragon (Drago)
- Leocuar (Leocorno)
- Love (Lupa)
- Ocje (Oca)
- Onde (Onda)
- Pantere (Pantera)
- Riç (Istrice)
- Ruie (Bruco)
- Selve (Selva)
- Torate (Torre)
- Valdimonton (Valdimontone)
- Zirafe (Giraffa)

robotstxt: allowed

filter: keep


text:
Friûl-Vignesie Julie
Il Friûl-Vignesie Julie è je une regjon de Republiche Taliane cuntun 1,2 milions di abitants cun cjâf lûc Triest.
Il Friûl-Vignesie Julie è je une regjon autonome a statût speciâl, formade dal Friûl (che al'è su par ju il 90% dal teritori), e dal toc de Vignesie Julie restade sot de Italie dopo la seconde vuere mondiâl.
E confine a soreli jevât cu la Slovenie, a nord cu la Austrie a soreli bonât cun il Venit, e a sud al è bagnât dal Mâr Adriatic.
[cambie] Teritori
La regjon si slargje par scuasit 8 mil chilometros in cuadri, de Cjargne, zone montane al cunfin cun l'Austrie, passant pes culinis morenichis, fin ae planure, dividude da la linie des risultivis in alte e basse. Lis cuestis a son bassis a Ovest (Marine di Maran, Marine di Grau e Golf di Panzan) e plui altis e taiuçadis inte zone de provincie di Triest, dulà che lis clevis dal Cjars a rivin fin tal mâr.
[cambie] Storie
Il Friûl-Vignesie Julie al è une regjon istituide daspò de Seconde vuere mondiâl, intal 1963: al è formât dal Friûl storic e dal toc di Vignesie Julie restât ae Italie daspò dal tratât di pâs di Paris. Tal 1964 l'Italie e à ricognossût ae regjon la sô autonomie, par vie de vicinance ae Coltrine di fiâr e des minorancis linguistichis ancjemò presints intes zonis di confin. Tal 1968 e je stade istituide la provincie di Pordenon, dividint in doi tocs la provincie di Udin.
Chest al è un elenc di vôs di Vichipedie su la storie dal teritori prime dal 1945:
[cambie] Economie
[cambie] Agriculture
Il teritori de regjon al è pôc compancj e no simpri fertil: par chest il setôr de agriculture nol è svilupât come in altris zonis, di mût che la produzion e e je restade a un bas nivel di mecanizazion.
Inte zone montane (Cjargne) al è presint l'alevament di bovins e suins; inte zone colinâr, soredut inte part orientâl de regjon, e si cultive la vît, par produsi diviersis cualitâts di vin (Merlot, Cabernet, etc.). La planure permet di coltivâ soredut blave e jerberave. La pescje e je a vonde svilupade (Lagune di Maran e Lagune di Grau).
[cambie] Industrie
Intai ultims agns la grande industrie e je in decjadince; al dì di vuê a son plui dispatussadis lis impresis di plui piçulis dimensions, derivadis dal mont artesanâl.
- Distrets industriâi: Manzan (cjadreis), Sant Denêl (alimentâr), Brugnere (amobiliment)
- Grandis industriis: intal cjamp navâl a son logadis intes zonis di Monfalcon e Triest; l'industrie dal açâr e je presint a pôcs chilometris di Udin.
[cambie] Terziari
Turisim:
- Tarvis, For Disore, Ravasclêt, Nevee, Plan dal Cjaval: sports invernâi
- Lignan, Grau: turisim balneâr
- Cividât, Aquilee, Palme , Pinçan : turisim storic e culturâl
[cambie] Traspuarts
[cambie] Aeropuarts
La regjon e je servide da un aeropuart internazionâl, logât a Roncjis di Monfalcon, a 20 chilometris di Gurize, a 33 di Triest e a 40 di Udin.
[cambie] Autostradis
Ducj i cjâf lûcs di provincie a son colegâts ae rêt autostradâl taliane: Triest e Gurize cun la A4, Udin cun la A23 e Pordenon cun la A28.
[cambie] Feroviis
La regjon e je traviersade di impuartantis liniis feroviaris, tant pal trafic passazîrs che pes marcjanziis, come la Ferovie Vignesie-Triest e la Ferovie Udin-Tarvis, prime linie di mont a alte velocitât in Europe. A Çarvignan si cjate il plui grant scâl feroviari de regjon.
Là de Union Europeane al è in vore il progjet clamât Coridôr 5, une linie ad alte velocitât che e varà di colegâ Lisbone cun Kiev, e che traviersarà, daûr dal progjet, ancje la basse furlane.
[cambie] Politiche
Zonte regjonâl al dì di vuê (nomenade intal 2008):
President
- Renzo Tondo
Vizi President
- Luca Ciriani - Assessôr alis ativitas produtivis
Zonte regionâl
- Elio De Anna - organizazion, personâl e sistemis informatîfs
- Vanni Lenna - lavôrs publics, ambient e protezion civil
- Alessia Rosolen - lavôr, formazion, universitât e ricercje
- Claudio Violino - risorsis agriculis, naturâi, forestâi e de montagne
- Federica Seganti - relazions internazionâi, comunitariis e autonomiis locâi, sigurece
- Roberto Molinaro - istruzion, culture, sport e pâs
- Vladimiro Kosic (tecnic) - salût e protezion sociâl
- Riccardo Riccardi (tecnic) - planificazion teritorial, energjie, mobilitât e infrastruturis di traspuart
- Sandra Savino (tecnic) - risorsis economichis e finanziariis, patrimoni e servizis generâi
President dal Consei Regjonâl
- Edouard Ballaman
[cambie] Viôt ancje
[cambie] Leams
- (furlan) il sît de Regjon
- (talian) il sît de Regjon pa talian


text:
Prime vuere mondiâl
La prime vuere mondiâl (cognossude ancje come la grande vuere) e fo une vuere che si davuelzè principalmentri in Europe tra il 1914 e il 1918, provocant milions di muarts e cambiaments grandonons pe situazion politiche mondiâl.
Lis fuarcis aleadis (Ream Unît, France, Russie e plui tart Italie e Stâts Unîts di Americhe) e sconfizerin lis potencis centrâls (Austrie-Ongjarie, Gjermanie, Bulgarie e Imperi Otoman).
Gran part dai combatiments de Prime Vuere Mondiâl a forin sul Front Ocidentâl, jenfri di un sisteme di fortificazions e trinceis che a lavin dal mâr dal Nord fintremai i confins de Svuizare. Chest sisteme in scjale plui piçule e fo aplicât ancje sul front talian, mancul intal front orientâl, dulà che i spazis a jerin plui grancj, cun planis e pocjis feradis. Altris combatiments a si davuelzerin sul mâr e sot di lui, e ancje, pe prime volte te storie, par aiar. Plui di nûf milions di soldâts a muririn insieme cun tancj altris civîi.
La vuere e causà la disintegrazion di cuatri imperis: chel Asburgjic, chel todesc, chel rus e chel otoman. La Gjermanie e pierdè ducj lis colonis, e a nasserin gnûfs stâts come la Cecoslovachie e la Yugoslavie, e altris a forin tornâts a creâ (Polonie).
La grande vuere e fo une roture decisive cul vieri ordin dal mont, vignût fûr da lis vueris napoleonichis e che al jere stât un pôc modificât des rivoluzions nazionalistic de metât dal XIX secul.
Il motîf scatenant de vuere e fo la coparie dal Arciduche d'Austrie Francesc Ferdinant a Sarajevo, in Bosgne, ai 28 di Jugn 1914 di bande di un iredentist serp, Gavrilo Princip.
[cambie] Lis causis
[cambie] La grande vuere in Friûl
La grande vuere in Friûl e à vût un rûl une vore impuartant; sedi parcè che propite te nestre tiere a combaterin talians di une bande e austro-ongjarês di chê altre, sedi parcè chè di fat dome cun la fin dal conflit la piçule patrie e tornà a jessi unide sot il Rean di Italie.
Cul començament de vuere, il 24 di Mai dal 1915 Udin e deventà la sede dal comant suprem dal esercit talian
[cambie] Cronologie
- 24 di Mai Sul Colovrat, dongje Drencje al mûr il prin soldât italian de vuere; al jere un furlan di Udin, Riccardo di Giusto dall'8° reziment alpins
- 6 di Avost: al mûr in bataie Enrico Toti, militâr talian
- 9 di Avost cun la seste batae dal Lusinç i talians daspò 13 mês a cjapin Gurize; e je la prime grande vitorie dal nestri esercit
- Otubar-Novembar Par vie de rote di Cjaurêt dut il Friûl al ven ocupât dai austri-todescs
[cambie] La grande vuere in Italie
La Italie e jentrà in vuere insieme cun i Aleâts cuintri da l'Austrie-Ongjarie ai 24 di Mai dal 1915 par liberâ lis citâts talianis di Trent, Triest e la Vignesie Julie che ancjemò a jerin sot da l'Austrie-Ongjarie, ma che a jerin dal pont di viste lenghistic, storic e culturâl leadis al Italie; un altri fin al jere chel di espandi l'imperialisim talian su dut il Mediterani tacant dal Adriatic e dai Balcans. La vuere e terminà par l'Italie ai 4 di Novembar Italie 1918, Une dì prime Triest e fo tornade a unî a la Maripatrie. Daspò di cheste vuere il Friûl orientâl che fin ta chel moment a si cjatave "Di là dal Clap", al fo riunît al Friûl udinês.


text:
Planet
Un planet al è un cuarp celest cun masse significative che al orbite atôr di une stele, e che nol prodûs energjie par mieç de fusion nucleâr. Prime dai agns '90 si cognossevin dome nûf planets (ducj dentri dal nestri sisteme solâr). A la fin dal 2002, si 'nt cognossevin plui di 100, ducj scuvierts come planets extrasolârs.
Te Astronomie antighe i planets (in grêc bintars) a jerin i cuarps celescj visibii che a mudavin lis lôr coordenadis celestis ecuatoriâls, ven a sta Lune, Soreli, Miercuri, Vinar, Mart, Joibe e Saturni. A lôr si riferìs la scansion dal timp in setemanis e, par esempli, la presince di siet braçs te Menorah.
I astronoms a clamin dispès i asteroits "planetuts", e i cuarps planetaris plui grancj (chei che a son normalmentri clamâts planetis)"planets maiôrs". I planets dal sisteme solâr a puedin jessi dividûts in dôs categoriis daûr de lôr composizion. Chei simii ae Tiere (componûts principalmentri di cret) a son clamâts planets terestris, o planets cretôs. Chei componûts soredut di materiâl gassôs, tant che chei di Joibe, a son clamâts "Joibians", o zigants gassôs. A voltis a ven doprade une tierce categorie par cuarps tant che Pluton, componûts principalmentri di glace: cheste categorie di planets glaçâts e tire dentri ancje une vore di cuarps no planetaris, tant che lis lunis glaçadis dai planets esteriôrs (par esempli Titan)
Un planêt al è un cuarp celest cal zire atôr di une stele. Par cal sedi considerât un planêt al à di jessi avonde grant, se no al è dome un asteroit, e nol à di produsi energjie cun reazion nucleârs se no je une stele.
I planets ca zirin atôr dal soreli a formin il sisteme solâr e a son
- 1) Mercuri,
- 2) Vinar-Bielestele,
- 3) la Tiere,
- 4) Mart,
- 5) Joibe-Jupiter,
- 6) Saturni,
- 7) Uran,
- 8) Netun.
Fûr dal sisteme solâr a son fin cumò stâts discuvierts un centenâr di planets. I planets si dividin in planets terestris fas soredut di cret (come la Tiere, Mart, Vinar e Miercuri) e in zigants gassôs come Joibe, Netun, Uran e cuasi ducj i planêts fûr dal sisteme solâr fin vuê discuvierts,


text:
Asfaltaduris, aprovât un maxi plan di 1,8 milions di euros
La aministrazion comunâl e conferme i invistiments grues su la viabilitât
Lis oparis di ricualificazion des sedis stradâls a rivuardaran 30 viis citadinis e a chês si zontarà une altre desene di intervents specifics su ancjetantis stradis
Publicât: 15|04|2010
Di: Udinè e-magazine del Comune di Udine
Cu la aprovazion dal progjet preliminâr, la Zonte e à inviât un plan imponent di asfaltaduris di 1 milion e 800.000 euros cun intervents su 30 stradis citadinis. Il progjet, za anunziât in ocasion de presentazion dal plan des oparis, al sarà realizât in maniere progressive dilunc dal 2010 e al rivuardarà chestis viis: Cividina, Quarto, San Paolo, Forni di Sotto, Mantica, Cosattini, Pecile, Zanon, Marinoni, Bariglaria, Liguria, Bologna, Cividale, Pola, Valcellina, Riccardo di Giusto, del Bon, Bezzecca, Cormor Alto, Martignacco, Milano, Bergamo, Sesto in Sylvis, dei Carlini, Baldasseria Media, Lumignacco, Catania, Cussignacco. In cheste liste di oparis e jentre ancje la risistemazion des pistis ciclabilis di viâl Trieste e vie Renati.
“O organizarìn i lavôrs cirint di ridusi al minim i problemis ae circolazion – al sclarìs l’assessôr pe Mobilitât Enrico Pizza –, ancje aprofitant dal periodi estîf. Al è palês però che la puartade dal invistiment e interessarà dute la citât par tancj mês. Dal rest la sistemazion des stradis citadinis e je une prioritât par cheste aministrazion e lu dimostre cuntun invistiment cence precedents inte storie de citât”. Aes viis che a jentrin tal maxi plan, si zontin altris 10 stradis li che si fasaran intervents specifics di ricualificazion: vie Longarone, vie dei Tre Galli, vie Cormor Basso, vie Savona, vie Saluzzo, vie Lombardia, vie Giussani e il prin toc di vie San Rocco. Cun di plui, in vie Basiliano, in vie della Madonnetta e in vie San Ulderico a son previodudis oparis di miorament de viabilitât cu la sistemazion di tocs di marcjepît e dal asfalt. Dilunc dal 2010 ancje in altris stradis a saran fat intervents di manutenzion.
“Aes risorsis dal maxi plan – al sotlinee Pizza – si zonte ancje un milion di euros par intervents di risistemazion e di costruzion di gnûfs marcjepîts: i lavôrs a scomençaran in curt e a finiran intai mês che a vegnin”. La liste des stradis li che a saran fats i intervents e je stade concuardade in maniere preventive cui dîs delegâts di cuartîr, che a àn cjapât sù lis esigjencis e i parês dai citadins e a àn viert un confront in assessorât e cui uficis de Viabilitât su la valutazion tecniche dal stât di necessitât e di fatibilitât. “Il plan al racuei propit lis istancis e lis domandis dai citadins, a dimostrazion de atenzion de aministrazion intai confronts sedi dal centri sedi des perifariis – al evidenzie Pizza –. Par chest o volarès ancje ringraciâ ducj i conseîrs delegâts pe ativitât di scolte e di coordenament fate sul teritori. Intun moment di crisi economiche tant che chel che o sin daûr a vivi, chest program di intervents al à ancje un valôr di poie al rilanç economic dal teritori”.
No related posts.
Articoli correlati elaborati dal plugin Yet Another Related Posts.


text:
SEI QUIHanno parlato di noi sul "IL NOTIZIARI' DE CJARGNE - RADON IN FRIÛL: cemût jessi de emergjence
Hanno parlato di noi sul "IL NOTIZIARI' DE CJARGNE - RADON IN FRIÛL: cemût jessi de emergjence
«Il concet di cjase ecologjiche - al à notât Bertossi - al tocje prime di dut la salût de int e e à tant che obietîf chel di protezi i citadins dal chest pericolôs vapôr; in chest sens a 'nd è presse di començâ a doprâ materiâi ecologjics e frontâ il cantin dal sparagn energjetic e, duncje, fâ inovazion e investî di plui». L'imprenditôr Claudio Del Medico Fasano, al à fat il struc de situazion parcè che a rivuarde i 10 mil campionaments gratis che a cjapin dentri dut il teritori dal FVJ (za mil personis a àn domandât di jessi monitoradis a mieç di particolârs struments che a vegnin dal Americhe): «Che il radon al sedi pericolôs e pardabon al rapresenti la tragjedie de nestre regjon, magari cussì no, nol è inmò tignût avonde in cont». Impen su la misurazion dal riscli al à cjacarât Diego Serraino, diretôr de Epidemiologjie dal Cro di Davian e dal Regjistri tumôrs Fvj: «A son 10 mil, i gnûfs câs di tumôrs che a saltin fûr ogni an te nestre regjon. Lis feminis a patissin dal riscli di chest tumôr pal 3 par cent in plui; i oms ai 11 par cent. La esposizion al radon e je dal sigûr cancerogene» al sclarìs Serraino, impensant che il pericul al cres tai fumadôrs. Su chest probleme al à cjacarât ancje il sociolic dal Ateneu furlan, Bruno Tellia: «Si scuen inviâ une precise strategjie comunicative: di mût che cui che al scolte al sedi atent al messaç radon e a ‘nd è dibisugne che chest al sedi inviât inte maniere juste».
- Login o registrati per inviare commenti


text:
San Simon cence pucis1 coments Publicât da il crot il mercoledì, novembre 03, 2010
Stemane passade al è stât assegnât al avocat udinês Adriano Nascimbeni il premi San Simon 2010 pal so romanç "Jo e Luzie un delit di paîs". La zurie e jere plui piçule di chês dai agns passâts, a jerin dentri Turello, Tolazzi, Marchetta (president de zurie) e il sindic di Codroip che però nol votave.
La motivazion dal premi e je stade che "Il romanç al va indenant cun lizerece a la leture e al presente moments di suspance che a rivin a tirâ dentri, no cate la mancjance di montaç tal contâ i fats. La lenghe e cor vie e a dâ colôr ai personaç che però no àn une definizion psicologjiche avonde marcade".
Al è ancje stât segnalât il romanç "O torni par te" di Stiefin Gasti.
La sensazion e je che chest colp, dopo il cuarantevot sucedût cu lis polemichis dal an passât, si sedi volût tirâ flât dant un segnâl di normalitât, cence la a movi masse pucis.
Al jere ancje di cualchi an che il premi nol vignive assegnât ae unanimitât.
Dal rest la zurie e jere su par ju la stesse e la formule e jere plui o mancul compagne, (ancje se chest an no si podevin presentâ contis ma si scugnive mandâ un romanç).
Il probleme atuâl dal premi al è chel di faturâ a intercetâ chel alc di "gnove leterature furlane" che e je e di no rivâ a stimolâle.
Al va ancje dite che se alc al madurirà dal dibatit dal an passât al volarà dal timp. Par progjetâ e scrivi un libri al vûl un grum di timp.
Gasti si è lamentât de modalitât di valutazion des oparis e il so pensîr si po lei sul so blog.
Nascimbeni al à dit di jessi vignût a cognossince dal premi dopo lis polemichis dal an passât, e di vê volût introdusi il gjenar noir inte leterature furlane.
Probabilmentri se al ves cognossût il premi, o se al ves let alc par furlan, al varès savût che intai ultins agns si è za scrit cualchi noir o zâl o cemût che si à voie di clamâlu. Par esempli i ultins doi vincidôrs dal San Simon o lis contis di Zâl par furlan di Spilimberc...
Ma in fin dai conts la colpe no je dome sô.
Il pont critic de cuestion al sta tal fat che ancje cuant che a son i libris no si lein. Cui che al scrîf al varès ancje di lei e la sensazion che o ai jo e je che su chest pont nol faledi dome il puar Nascimbeni.
I trastolons a son cressûts0 coments Publicât da il crot il giovedì, ottobre 28, 2010
La batude e ven pe sensazion che si à che une gnove gjenerazion di scritôrs-poetis, dopo jessisi movude intai agns novante-doimil inte culture underground, (e jessi stade, almancul in cualchi câs, cjalade cu la puce sot dal nâs) e stedi aromai vignint fûr.
A son chei che a àn fra i trente e cuarante agns, partint dai trastolons rivant ai Cappello, ai Santarossa e vie indenant.
A contin par talian e/o par furlan, a contin dal timp di vuê e a contin di nô.
Nossere, ca a Buri, o soi lât a sinti Mattiuzza che al presentave il so biel librut Il derby della luna, che e je stade la mê leture preferide di cheste istât. A son des contis sul balon e duncje des contis su la vite, al è come leisi un Soriano che al vedi la nestre gjeografie.
Usgnot aes nûf Mattiuzza al sarà a Gurize inte ostarie l'Alchimista, se o passais di chês bandis al vâl la pene di là.
PS: Vuê a 'nd è un pocjis a tor:
1) A Tresesin, aes vot e mieze inte sale comunâl e je la presentazion dal ultin numar de Patrie dal Friûl cun Pierluigi Cappello.
2) A Pavie, a siet sorsere inte tratorie Al Cacciatore al ven Massimiliano Santarossa a fevelarà dal sô "Hai mai fatto parte della nostra gioventû".
3) A Codroip ae stesse ore e je la cerimonie di premiazion dal Premi San Simon.
No molâ2 coments Publicât da il crot il mercoledì, ottobre 13, 2010
O met un dôs fotos dal conciert par Onde Furlane di Sabide stade a Cjasielis.
Tante int.
Tante musiche.
I fruts di fûr a zuiâ cul fûc fin che nol tocje tignîju in braç.
Nol ven voe di molâ.
Crot e corsâr.3 coments Publicât da il crot il sabato, settembre 18, 2010
La polse e je stade lungje, prime un doi mês masse incasinâts e dopo o ai pensât di saltâ l'istât.
Cumò o spietavi dome l'ocasion juste par tornâ a scrivi alc e cuant che al à tacât a plovi o ai capît che al è tornât timp bon pai crots.
Mi somee che al stedi plovint ben e no mal ancje sul furlan e lis ombrenis no son une prioritât....
Ma par no jessi masse serios o ai cirût un video che al ledi ben pe ocasion. Alc su la piratarie.
Crot e corsâr!
Za fa 100 agns3 coments Publicât da il crot il lunedì, marzo 29, 2010
Come che nus conte l'ultin numar dal Diari, vuê a son 100 agns di cuant che al è nassût Tarcisio Petracco.
Za fa cualchi an che o ai let il so libri su lis lotis par rivâ a vê la Universitât furlane.
Se o fossin a Hollywood di une storie cussì si podarès tirâ fûr un filmon, une di chês bielis storiis pai dirits plenis di colps di sene, ribaltons e emozions.
Ma no je une storie inventade e je sucedude dal vêr.
Nô o sin chei dal burca.9 coments Publicât da il crot il lunedì, marzo 08, 2010
O ai simpri cjatât lis polemichis fatis in Italie par improibî il burca une stupidade.
Intant ca di nô nol è che al sedi un grant probleme par vie che no son tancj i imigrâts musulmans che a rivin des nazions dulà che si lu dopre.
Ma la cuestion vere e je une altre.
Dut ce che si dîs cuintri il burca al sarès fat pe emancipazion feminine des imigradis, par che deventedin libaris e no sotanis dal om.
Po ben se o lin a cjalâ la classifiche mondiâl des paris oportunitâts o viodin che la Italie e je 77esime, la ultime, o cuasi de Europe e dai paîs siôrs.
La reson e stâ tal fat che ca di nô lis feminis no rivin tai puescj di comant. A van ben dome come cui e tetis di mostrâ pe television.
Crodêitmi, chei dal burca o sin nô.
Furlans cence plume3 coments Publicât da il crot il giovedì, marzo 04, 2010
E sta vignint su une gjenerazion di furlans che no varà fat l'alpin. Aromai un dai "fondaments" de furlanetât nol esist plui. Al va dite che za di un biel pôcs di agns la robe e clopave. Prime par vie dai pompîrs dal dopo taramot, dopo cui obietôrs che a fasevin il servizi civîl. Fat al è che aromai di cualchi deceni no ducj i furlans a àn vût di puartâ il cjapiel cu la plume.
Ma di cuant che la leve obligatorie e je stade gjavade chê che e someave plui une leç di nature che un destin e je muarte li.
Chel dai alpins al è par sigûr un dai cuarps plui singolârs dal esercit talian. Il leam cul teritori di provignince dai soldâts nol à paragons in Italie. Jo robis similis lis ai viodudis dome in Gales e in Scozie cui reziments locâi che e an scombatût pal imperi britanic.
Une vore particolâr al è il leam che i alpins a tegnin fra di lôr dopo jessi tornâts civîi. Trops sono i paîs furlans cuntune cjase de associazion dai alpins par solit metude a puest di lôr?
Dut chest probabilmentri nol sarà plui.
Al di là des retorichis militaristis (e di chês antimilitaristis) no sai disi trop che al sarà un ben e trop che al sarà un mâl.
I furlans dut câs a esistevin ancje prime dai alpins e probabilmentri a esistaran ancje dopo.


text:
Ludwig van Beethoven
Ludwig van Beethoven (Bonn, 16 di Dicembar 1770 – Viene, 26 di Març 1827) al fo un compositôr e pianist todesc.
[cambie] L'organist di Bonn
Ludwig van Beethoven al nas di Johann van Beethoven (1740 - 1792) e Marie Magdalene Keverich (1744 - 1787), secont di siet fradis. Il pari al jere tenôr inte Capele musicâl de cort di Bonn dal princip di Colonie e al fo il prin mestri di Ludwig; dopo vêi insegnât il pôc che al saveve e vê mostrât il piçul Ludwig come piçul portent in concierts publics, lu afide prin a un tâl Tobias Pfeiffer, so compagn di bevudis, e finalmentri al organist di Cort Aegidius van der Aeden, al violinist Franz Georg Rovantini, cusin di Marie Magdalene e al francescan Willibald Koch. Ma il so prin, vêr mestri al sarà il gnûf organist di Cort Christian Gottlob Neefe, musicist moderni e che al veve studiât cun Carl Philipp Emanuel Bach.
A 12 agns al scrîf lis Nûf Variazions in do minôr, W 63, tal 1783, lis Trê Sonadis W 47. Subite dopo al tache a insegnâ inte cjase di Helene Breuning, vedue di un nobil, che veve bisugne di un insegnant di pianoforte pai soi fîs: al cjate un biel ambient dulà che al si sint libar e a cjase so. Il gnûf protetôr, l'arciduche Maximilian Franz d'Asburc, fradi dal imperadôr Josèf II, al incrès il stipendi al pari Johann, aromai cuasi cence vôs, e al nomene Ludwig secont organist di Cort, cuntun stipendi di 150 fiorins par an. Intal 1789 al visite Viene, dulà che si conte al vedi cognossût Mozart, si iscrîf a la Universitât di Bonn, fondade di pôc, ma al torne dopo pôc a cjase. Tal Lui 1792 Joseph Haydn, il plui grant musicist de ete, al visite Bonn. Dopo il conciert tignût in so onôr, i ven presentât il zovin secont organist di Cort. Beethoven i sune la so Cjantade par la muart di Josef II W 87. Haydn i promet di judâlu a Viene intal studi e intal lavôr.
[cambie] Inte capitâl dal Imperi e de musiche
Rivât a Viene, muart so pari, e scjampât il princip di Bonn par vie dai francês, al piert la jentrade dal pari e la sô. Si da di fâ a sunâ pe nobiltât de capitâl dulà che al à sucès e critichis pe novitâts dal so stîl. Al studie cun Haydn cuntune antipatie reciproche, sei artistiche sei umane. Il so insegnant di chest periodi al è Johann Georg Albrechtsberger (1736 - 1809), organist di Cort mestri de Capele de Catedrâl di Sant Stiefin, e di lui al impare la tecniche dal cuintripont polifonic. Intal 1795 al ten il so prin conciert public, cul Conciert par pianoforte in si bem. maiôr. op. 19, e il Conciert in re minôr KV.466 di Mozart.
[cambie] I amôrs
Intal mai 1799 Beethoven al devente mestri di pianoforte da lis fiis de contesse Anna von Seeberg, vedue von Brunswick, Therese o Thesi e Josephine, e la lôr cusine Gjulie Guicciardi. A cheste ultime i dediche la famose Sunade in do diesis minôr n.14, op. 27 n.2, par pianoforte, clamade Al clâr di lune. Si vuelin ben, ma e je une grande difarence di condizion sociâl. Al à une relazion cun Josephine von Brunswick. Beethoven la viôt prin e dopo che e resti vedue. A jê si pense che i scrivi une letare famosone, "A la imortâl amate", scrite a Teplitz ai 7 di Lui 1812. Al cognòs ancje une zovine taliane, Therese Malfatti, fie dal so miedi .
[cambie] La sorditât
Intal 1798 Beethoven al scomence a vê di fastidiis al sintî, prin nome un cisôr, de orele di çampe fin a che diestre, i fasin calâ la uldide fin a la sô pierdite intal 1818. Tal 1801 al scrîf a un so ami: "…di doi agns o scjampi di dutis lis compagniis parcè che no mi è pussibil dì a la int che o soi sort. Se o fasès un altri mistîr podarès ancje passâ, ma e je une condizion spaventose. Ce disaressino i mei nemîs che no son di sigûr pôcs? Par dâ une idee a teatri o scugne metimi dongje a la orchestre par rivâ a scoltâ i atôrs. Se o mi cjati plui lontan no sint plui i suns plui alts dai struments e des vôs. Te conversazion a no 'ndi è maravee che a sedi int che no si è inacuarte, parcè che o soi svagât e cussì mi contin. A lis voltis pene che fevelin sot vôs, o sint il sunôr cence capî lis peraulis, purpûr pene cualchidun al berle mi dâ un gran fastidi…"
Dal mês di Mai dal 1802 al è par une polse intal paisut di Heiligenstadt, perifarie di Viene, ai 6 di Otubar dal 1802 al scrîf ai soi fradis chel clamât Testament di Heiligenstadt: "[...] La mê disgracie mi fâs dopli mâl parcè che o ven judicât mâl, il gno plasê di stâ tal mieç de int, di fâ bielis resonadis, cun zovevui scambis di viodudis, nol è plui, e cuant che propite si scugne vê a ce fâ cui altris, o stoi in bande di bessôl, vivint come un in esili, se o mi svicini a cualchidun, o ai subite pôre che al si inacuarzi de mê condizion [...] Us auguri une vite miôr e mancul cjarie di afans de mê, racomandait ai vuestris fiis la virtût, nome jê po rindi beâts, no i bêçs [...]".
[cambie] I agns eroics e la Restaurazion
Scomençade tal curt periodi di Heiligenstadt, al finìs la sô Tierce Sinfonie tal 1805, dant publiche esecuzion a Palaç Lobkowitz ai 7 di Avrîl dal 1805. Scrite par omagjâ Napoleon Bonaparte, fi de Rivoluzion francês, che al varès vût di puartâ valôrs dal iluminisim e de democrazie. Cuant si nomene intal 1804 Napoleon I, imperatôr dai Francês, Beethoven mude il titul in Sinfonie Eroiche, scrite par fâ fieste al ricuart di un grant Om. A son agns di ativitât penze e creative, a nassin la Cuarte, Cuinte e Seste Sinfonie, la opare Fidelio, la Messe in Do maiôr, lis Sonadis par pianoforte op. 53 Aurore (clamade ancje Waldstein), op. 54, op. 57 Appassionade, op. 78, op. 79 e op. 81 Les Adieux, il Cuart e Cuinto Conciert par pianoforte, i Trê Cuartets Razumowski op. 59. No i plasin i cortesans, al è dut câs stuziât de fieste che i fasin i potents de tiere, metûts dongje intal 1814 a Viene par disegnâ il destin de Europe, al scrîf la Sinfonie pa vitorie di Wellington, che i rint un grum di bêçs e a la lôr presince, ai 25 di Zenâr dal 1815 al sune pe ultime volte in public il pianoforte intal Cuint Conciert. Tal 1821 al tache a scrivi la None Sinfonie e la Missa Solemnis.
[cambie] I ultins agns
Il 1824 al è l'an des rapresentazions dai siei capolavôrs orchestrai: la Missa Solemnis, a San Pietroburc ai 6 di Avrîl dal 1824, e la None Sinfonie a Viene, ai 7 di Mai, cun bon sucès di critiche ma no di bêçs, dal moment che lis spesis di rapresentazion a supavin dute la jentrade. Tal 1825 al publiche i Cuartets op. 127, 130, 132 e l'an daspò i Cuartets op. 131 e 135. La sô salût, cjamade di mâl di fiât, e va al piês, colpe ancje de sô diete di implant a ûfs e vin. Al vuarìs di une polmonite, ma aromai al è simpri tal jet. Ai 3 di Zenâr dal 1827 al fâs testament, a pro di so nevôt Karl. A son lis ultimis sôs zornadis: ai 23 di març i dan la Estreme Unzion e la zornade dopo al piert i sintiments. Tal daspomisdì dal 26 di Març al mûr. A i son dongje la cugnade, femine di so fradi Johann, e il musicist Anselm Huettenbrenner.
Daspò dal funerâl une procession a compagne la bare al cimitieri Währing di Viene cun plui di 20.000 personis, cun musiciscj. Tra lôr ancje Schubert, che al murirà di li a un an e al sarà sepulît in bande a Beethoven. Un forest che, al viodi tante int, al domandave cui mai al fos il muart, une femine i rispuindè: «Bisugne che lui al vegni propite di un grum lontan par no savê che al è muart il gran gjenerâl dai musiciscj».
[cambie] Leams audio
- Sinfonie num. 5, prin moviment (jutori·info)
- Sinfonie num. 9, cuart moviment Imni ae gjonde (jutori·info)


text:
Click here to see the number of accesses to this library.
file rteispak.f file cgeispak.f file cgtest.f file rsgbapk.f file cg.d file ch.d file cg.l file rsgbatest.f file rsgeispk.f file rsgtest.f file rsp.d file rspeispk.f file rsp.l file rsptest.f file rst.l file rst.f file rsteispk.f file rst.d file rsttest.f file rstest.f file rt.l file rt.d file run2 file rttest.f file single.test file sven.report file stript.f file tape.ascii file tampr file tape.ebcdic file unixtests file treds.f file tape.oldibm file ch.l file cheispak.f file comments.f file cover file chtest.f file cover2 file debug file diffs file load2 file maketape file double.test file oldstript.f file rbleispk.f file rbl.d file rbl.l file pfort file rblres.f file rg.d file rbltest.f file rg.f file rgeispak.f file rg.l file rgg.d file rgg.l file rggeispk.f file rggtest.f file rl.d file rl.l file rleispak.f file rlres.f file rltest.f file rs.d file rs.l file rsb.l file rsb.d file rsbeispk.f file rsbtest.f file rseispak.f file rsg.d file rsg.f file rsgab.d file rsgab.l file rsg.l file rsgabpk.f file rsgabtest.f file rsgabr.f file rsgba.d file rsgba.l file file34 file rgtest.f file file33 file file40


text:
Dîs Comandaments
Speciâl codiç di leçs fondamentâls dât dal Idiu ai Israelitis.
Si lei intal Vecjo Testament che l'Idiu lu à scrit su tauletis di piere cun il so dêt e lis à consegnadis a Moisès. La Setante greche lis segne come "dèka" (dîs) "lògus" (peraule) dal cuâl al ven fûr il tiermin "Decalic"
Il contignût di chestis leçs a si cjate scrit intal libri di Esodi al cap. 20, che in sostance al dîs:
- No tu varâs altri Idiu al infûr di me. No tu âs di fati nissune sculture, ni figure des robis che a stralusin intal cîl, o a son su le tiere. No sta adorâ chestis robis.
- No sta nomenâ il non dal Idiu dibant.
- Santifiche il dî dal ripôs.
- Onore to pari e to mari
- No sta copâ
- No sta sbrissâ intal adulteri
- No sta robâ
- No sta dî false testemoneance
- No sta golosâ la cjase dal to prossim, ni la so femine, ni nissune altre so robe.


text:
Vuere
La vuere e je une vicende sociâl e politiche mediant un confront armât tra doi o plui sogjets coletîfs. Si rive a la vuere cuant che plui interès economics, ideologjics, strategjics o di altre fate a no rivin a cjatâ une soluzion negoziâl.
Prin de vuere al è un moment di tension che al tache cuant che lis dôs parts a capissin che lis richiestis di ognun a no podaran jessi sodisfatis, po dopo al è un moment di crisi che al tache cuant che lis dôs parts a no vuelin fevelâsi par lâ dacuardi. E tache propite la vuere cuant che une da lis dôs parts no viôt plui une altre maniere par rivâ ai soi obietîfs. Intai moments di tension e di crisi e je la comunitât internazionâl, mediant la diplomazie e la politiche, che po scapolâ il conflit.
La vuere e je un violent conflit che al cjape dentri simpri plui un gran numar di personis che no centrin. Lis motivazions a puedin jessi par esempli leadis al teritori, a lis risorsis, al podê. Tal câs da lis relazions internazionâls la vuere e je la maniere plui grese, vecje e salvadie. Di cuant che al è nassût l’ONU, che al condane cui che al tache la vuere e al lasse al Stât agredît di difindisi, nissun stât al vûl plui jessi nomenât tanche agressôr. Cussì l'ONU, che al varès di impedì la vuere, al è rivât nome a fâ che no sedin plui declarazion di vuere.


text:
Lenghe
- se tu cirivis l'orghin de bocje viôt lenghe
Une lenghe o ancje idiome al è un sisteme di comunicazion verbâl propi di une comunitât umane. Ancje se dispès si doprin come sinonims, lenghe no je la stesse robe di lengaç; cun chest ultin tiermin si riferìn ae capacitât umane gjenerâl.
La lenghe e à il fin di rapresentâ il mont doprant lis peraulis e la lôr combinazion in frasis. Lis regulis di combinazion, la formazion di gnovis peraulis e il lôr significât a son l'ogjet di studi de lenghistiche. Lis lenghis naturâls, a diference di chês artificiâls o dai lengaç formâi, a presentin spes ambiguitâts, parcè che a rifletin il mût di viodi il mont di un grup di fevelants.
No je une definizion acetade universalmentri par decidi ce che e je un lenghe e ce che no je (e je une variant o dialet). Par chest la tassonomie des lenghis e je tantis voltis un motîf di conflits e polemichis. Par esempli lis relazions tra danês e il norvegjês, tra galizian e il portughês; a voltis i conflits a àn dome motivazions politichis, no lenghistic, par esempli tal câs dal valenzian e dal catalan, dulà che sul sfont a son cuestions di identificazion de lenghe e di sentiment nazionâl.
A son in totâl plui di 6000 lenghis difarentis tal mont, ma si calcole che scuasit la metât a sparirà intal XXI secul, par mancjance di trasmission tra lis gjenerazions e pe pression politiche di altris lenghis plui fuartis. Tal mont a son diviersis grandis fameis di lenghis come la indoeuropee, la camitiche, la semitiche, la dravidiche, la boscimane, la bantu e v.i. A son des lenghis che no si rive a capì ben di dulà che son derivadis par esempli il basc, il tasmanian o il corean.
[cambie] Grandis Fameis lenghistichis
La classificazion gjeografiche e jê dome indicative, e nol è dite che fra fameis de stesse zone a sedin des parintâts. Diviersis di chestis fameis, par esempli chês merecanis, a son insiemits di altris fameis.
[cambie] Afriche e Asie sudocidentâl
[cambie] Europe e Asie dal nord
[cambie] Asie orientâl e sudorientâl e Pacific
- Lenghis sino-tibetanis
- Lenghis austroasiatichis
- Lenghis polinesianis
- Lenghis aborigenis australianis
- Lenghis indo-pacifichis
- Lenghis Hmong-Mien
- Lenghis gjaponesis
- Lenghis Tai-Kadai
[cambie] Americhis
- Lenghis Na-Dené
- Lenghis Tupì-Guaranì
- Lenghis eschimo-aleutinis
- Lenghis Uto-Aztechis
- Lenghis Amerindis


text:
Economie
La economie e je une sience sociâl che e studie l'insiemit dai fenomens economics, ven a stâi la ativitât economiche des comunitâts umanis cu la produzion, la distribuzion e il consum di bens e di servizis.
I studis di economie a doprin in lunc e in larc sei modei matematics e statistics, sei modei empirics par elaborâ lis lôr teoriis, par descrivi lis realtâts economichis e proviodi il lôr davuelziment.
Problemis centrâi de economie a son cemût rivâ a dâ un valôr just a lis robis e cemût distribuî lis risorsis che a son disponibilis fra diviers mûts alternatîfs di doprâlis.
[cambie] Storie dal pensîr economic
Il pensîr economic moderni al nâs tal periodi che al va de fin dal feudalesim a l'inizi de rivoluzion industriâl.
In prin al è il pensîr dai marcjatiliscj a lâ di mode. Par lôr la ricjece e nas dal cumierç e no de produzion. Un stât al à di difindi il cumierç e al à di meti adun plui metai preziôs che al pues.
Une evoluzion indenant si à cui fisiocratics francês e in particolâr cun Quesnay e la sô Tableau Economique. Al nas la idee di soreplui che al ven fûr de produzion e no dal cumierç. Il limit dai fisiocratics al è chel di no vê une teorie dal valôr par cui la uniche ativitât che e fâs des cuantitâts in soreplui e je la agriculture.
La economie moderne e ven tradizionalmentri fate nassi durant la rivoluzion industriâl cu la opare dal prin economist de scuele classiche ven a stâi Adam Smith e cu la sô opare “The Wealth of Nations” (La ricjece des nazions).
Fra i altris economiscj classics a si puedin ricuardâ David Ricardo, John Stuart Mill, Leon Walras e Karl Marx.
Tal secul stât, dopo la grande crisi dal 1929, e je stade fondamentâl la figure di John Maynard Keynes e des sôs teoriis su cemût che il stât al pues sburtâ la economie doprant la spese publiche.
Dai agns ’70 si son davuelzudis lis teoriis monedaristis di Milton Friedman e de scuele di Chicago, che a àn vût tal president american Reagan un sostenidôr.
Dopo la fin de vuere frede e dal comunisim rus si son difondudis lis teoriis neoliberistis che a vegnin dopradis une vore te etât de globalizazion dal dì di vuê.
[cambie] Dissiplinis economichis
- Microeconomie
- Macroeconomie
- Economie politiche
- Politiche economiche
- Economie aziendâl
- Economie bancjarie
- Economie agrarie
- Economie finanziarie
- Economie dal lavôr
- Economie industriâl
- Economie monetarie
- Finance
- Sience des financis
- Econometrie
- Statistiche economiche
[cambie] Robis che a si studiin
[cambie] Teoriis economichis
- Capitalisim
- Comunisim
- Marcjantilisim
- Pensîr fisiocratic
- Pensîr Keynesian
- Liberisim
- Neoliberisim
- Monedarisim
- Teorie dai zûcs
- Globalizazion


text:
Lenghis romanzis
Lis lenghis romanzis a son dutis lis lenghis che a vegnin fûr des variantis dal latin volgâr feveladis dai popui (no dome de int comun) intes variis bandis dal Imperi roman, e che cul timp e àn vût evoluzions diviersis, ancje pe influence des invasions barbarichis, soredut di bande di popolazions gjermanichis. Dutis chestis varietâts a son classificadis, come ancje il latin classic e lis lenghis romanzis, in plui sot grups des lenghis indoeuropeanis, la cui origjin a si cjate intai teritoris de Mesopotamie.
[cambie] Lis lenghis romanzis vuê
Lis lenghis romanzis a son duncje un sot grup dal ramaç ocidentâl des lenghis indoeuropeanis, nassudis dal incuintri tra lis lenghis dai gnûfs popui indoeuropeans e un strât formât des lenghis che a jerin feveladis de int za presint in chestis tieris.
Chestis varietâts linguistichis a forin definidis come volgâr, ven a stai popolâr (de peraule latine volgo), ma cence vê un sens particolarmentri negatîf, dome in riferiment ae contraposizion fra la lenghe fevelade de int e chê uficiâl de autoritâts.
I puescj dulà che chestis lenghis a si sviluparin a son plui o mancul corispondents cul toc ocidentâl dal Imperi roman, gjavant la Britanie (ancje se al inglês al à inglobât une vore di tiermins latins) plui la provincie romane de Dacie (Romanie); par definî chestis regjons si dopre ogni tant la peraule Romànie, par evidenziâ la derivazion de lenghe fevelade dai Romans.
Un timp a jerin pandudis ancje inte Afriche setentrionâl, ma l'invasion arabe atôr dal VIII secul eliminà dutis chestis feveladis; inte part orientâl dal Imperi, il fat che il grêc al fos lenghe uficiâl al à impedît la difusion dal latin tal mieç de int, par cui no si son viodûts disvilups in chest sens.
Tra lis lenghis romanzis plui impuartantis, a son il spagnûl, il portughês, il francês, il talian, il rumen, il catalan, l'ocitan, il furlan, il leonês, il sardegnûl, il rumanç e vie di lunc.
[cambie] Analogjiis tra cualchi peraule in diviersis lenghis romanzis


text:
Plui o mancul dut il Friûl al è sot dal patriarcje ma, cemût che al è normâl te Ete di Mieç un pôc in dute Europe, al è dividût in piçulis jurisdizions di variis figuris, intun complès di formis diferentis di autoritâts e di dirits: in Friûl a son plui di cent cjistiei, tignûts di fameis nobilis o di struturis religjosis tant che convents o badiis che a stan sot dal patriarcje, ma che a àn podê diret su lis vilis e su la campagne ator; lis citâts principâls si rezin cun statûts determinâts dal patriarcje.
de architeture dal podê medievâl in Friûl


text:
Sience
La sience (dal latin scientia) e je dal pont di viste etimologjic un insieme di cognossincis. Purpûr, soredut daspò de rivoluzion copernicane, cun cheste peraule si riferìn a la ativitât di discuvierte di cognossincis. Dal XIX secul in ca, la sience e je simpri plui stade leade al metodi sientific, ven a stâi a un procès di discuvierte rigorôs e riprodusibil in diviersis condizions, separant cussì lis siencis esatis e sperimentâls de filosofie, che fin a chê volte influençave un grum la idee di sience.
Il concet di sience al pues jessi dividût intun doi grancj grups:
- lis siencis puris (che a pontin al svilup di teoriis) e lis siencis aplicadis (che a pontin a aplicazions pratichis, pe vite di ogni dì)
- lis siencis naturâls (il studi dal nestri ambient) e lis siencis sociâls (il studi dal compuartament dal om e de societât umane)
[cambie] Filosofie de sience
Lis implicazions derivadis da lis discuviertis sientifichis a son un argoment une vore dibatût inte filosofie, in particolâr i efiets intal cjamp de etiche. Il toc di filosofie specializât in chescj temis al è la filosofie de sience.
[cambie] Matematiche
Inte grande maiorance dai câs, la matematiche al è il lengaç unificant pes siencis, soredut inte descrizion dai modei, ma ancje inte fase dai esperiments e de verifiche dai risultâts.
[cambie] Metodi sientific
Articul principâl: Metodi sientific Il metodi sientific al è un mût par cjatâ spiegazions di events riprodusibii. Doprât pe prime volte di Galileo Galilei, al è basât su la ricorsion e la iterazion di chescj pas:
- Caraterizazion (misure, osservazion)
- Ipotesi (si propon une spiegazion provisorie)
- Predizion (deduzion logjiche de ipotesi)
- Verifiche (cun esperiments)
[cambie] Cjale ancje


text:
Vichincs
I vichincs al fo un popul di esploradôrs, comerciants e vuerîrs origjinari de Scandinavie.
Carateristiche di chest popul al fo la lôr abilitât di movisi cu lis lungjis barcjis, vie tai flums come tai mârs, sedi pai cumierç, sedi par fâ la vuere. Si pues clamâ epoche dai Vichincs, il periodi di timp jenfri le fin dal VIII e l'XI secul.
I Vichincs a son lâts pardut: Islande, Groenlandie, Tieregnove, isulis Shetland e Orcads, tal sud dongje lis cuestis dal Nordafriche, a est intai flums de Russie .
I Vichincs son cognossûts par jessi stâs i prins a meti pît inte Americhe di sore, jenfri la fin dal X e l'inizi dal XI secul. Son stadis cjatadis testemoneancis de lôr presince in te isule di Tieregnove, tal Canadà di vuê.
Daspò de introduzion dal cristianisim te Scandinavie, i Vichincs a scomençarin a lâ a tôr di mancul.
Le epoche dai Vichincs ven sierade cu la bataie di Stamford Bridge dal 1066, cuant che il re norvegjês Harald Hardrade al fo cjapât di sorprese e sconfit dai inglês, che pôc timp dopo a vignaran batûts dai normans guidâts di William il concuistadôr.


text:
1999
De Vichipedie, la enciclopedie libare dute in marilenghe.
[cambie] Acjadiments
[cambie] In Friûl
[cambie] Pal Mont
- 24 di Març - Jugoslavie - A scomencin i bombardaments de NATO par fermâ la repression de minorance albanese in Kossovo inmaneade di Slobodan Milošević
- 24 di Març - Un camion de Belgjiche che al traspuarte margarine e farine al cjape fûc jentri dal tunnel dal Mont Blanc, tra Italie e France. Murin 39 personis
- 1 di Jugn - Al ven dât fûr la prime version di Napster, program di file sharing che al savolte il mont de musiche
- 30 di Novembar - Grandis manifestazions al incuintri di Seattle de Organizazion pal cumierç mondiâl (WTO). Al nas il moviment no global
[cambie] Nassûts
[cambie] Muarts
- Fulvio Tomizza, scritôr talian nassût in Istrie (n. 1935)
- Joe di Maggio, zuiadôr di baseball merecan (n. 1914)
- Wilt Chambelain, zuiadôr di bale tal zei merecan (n. 1936)
- Fabrizio de Andrè, cjantautôr talian (n. 1940)
[cambie] Premis Nobel
- pe Pâs: Médecins Sans Frontières
- pe leteradure: Günter Grass
- pe midisine: Gunter Blobel
- pe fisiche: Gerardus 't Hooft, Martinus J. G. Veltman
- pe chimiche: Ahmed H Zewail
- pe economie: Robert A. Mundell


text:
Pueste eletroniche
La pueste eletroniche (par inglês e-mail o email) si riferìs al sisteme che al permet di componi, mandâ e ricevi messaçs doprant sistemis di comunicazion eletroniche. Al dì di vuê scuasit ducj i sistemis di pueste eletroniche e doprin come canâl di trasmission la rêt Internet, di cui la pueste eletroniche e je un dai servizis plui popolârs; in confront cul servizi puestâl tradizionâl e à soredut i vantaçs di jessi un grum economiche e svelte, parcè che e pues rivâ ae destinazion in pôcs seconts.
[cambie] Storie
La pueste eletroniche e nas prime di Internet. Il so ûs al scomence tal 1965, par permeti la comunicazions tra ordenadôrs (mainframes). In seguit e fo implementade la pussibilitât di mandâ messaçs a ordenadôrs intune rêt, e daspò, a chei colegâts ae rêt ARPANET, che al è il von de rêt Internet. Tal 1972 al fo doprât pe prime volte il simbul "@" (cai, gubanute), par separâ il non dal utent di chel de sô machine.
[cambie] Cjale ancje
[cambie] Leams esternis
- (inglês) Il prin messaç di pueste eletroniche


text:
Sabide
La Sabide al è il dì de setemane che al seguìs il vinars e al è seguît de domenie; il non al ven dal latin sabbatum, che al ven dal ebraic shabbath, la zornade dedicade a polsâ; intal mont roman Saturni dies, dì di Saturno, e chest non al fo mantignût par inglês; in Scandinavie la zornade si clame Lördag or Löverdag, non che al ven di laugr, viere peraule che al vûl dî bagn. Par furlan al è di gjenar feminîl e al è presint te tradizion ancje come Sante Sabide che seont il studiôs Gjlbert Pressac puarte dret a lis primis comunitâts cristianis che a vignaressin de tradizion judaiche cristiane alessandrine.
Sante Sabide, une sante imagjinarie de tradizion cristiane di Aquilee, si venerave in dut il Friûl, che forsit e ven de usance che une volte e jere in Friûl di celebrâ la sabide tant che zornade di fieste.
La origjin di chest cult e je ancjemò misteriose e lis ipotesis a son tantis: cualchidun al pense che si à di lâ a cirîle te vicinance de glesie primitive di Aquilee cul ebraisim e cu la glesie dal orient; altris impen a pensin a une derivazion dal paganisim; altris ancjemò a une origjin dute cristiane, dal cult de Madone. Dut câs, lis dedicazions a Sante Sabide a son deventadis daspò dedicazions ae Madone.
Intai paîs musulmans la Sabide e je la prime zornade de setemane, mentri par nô e je in gjenar la seste.
In Australie lis elezions a si tegnin di solit di sabide, in Gnove Zelande simpri in cheste zornade.


text:
11 di Zenâr
Il 11 di Zenâr e je la 11° zornade dal Calendari Gregorian. A mancjin 354 zornadis pe fin dal an (355° se l'an al è bisest).
[cambie] Acjadiments
[cambie] In Friûl
- 1365 - Lis trupis dal patriarcje a vincin i spilimberchês aleâts dal duche Rodolf IV di Austrie
[cambie] Vie pal mont
- 532 - Rivolte di Nica
- 1158 - Vladislav I al divente Re di Boemie
- 1569 - Prime lotarie in Inghiltere
- 1571 - Le nobiltât austriache oten le libertât di religjion.
- 1693 - Teramot in te Vâl di Noto (Sicilie Orientâl)
- 1787 - Vegnin scuvierts Titania e Oberon,doi satelits naturâl dal planete Uran
- 1805 - Nassite dal stât american dal Michigan.
[cambie] Nassûts vuê
[cambie] Muarts vuê
- 1999 - Fabrizio De Andre' cjantautôr talian


text:
Investigazion
La investigazion o la ricerche al è il process di trovâ fâts. Chests fâts a conduran a la cognossince. La ricerche al è fade usand ciò chal è gjà conossût. La cognossince suplementâr al pò jessi otenude provand (o falsificand) lis teoriis o i sistems esistents, e provand a spiegâ meglio l'osservazion. La ricerche al è un process analitîc, sistematîc, organizât e ogjetîf. Chest process al dovrebe rispondi a une domande o l'ipotesi. In chest mod, al dovrebe aumentâ la cognossince e l'infuarmazions su une certe robe sconossude che l'int al vûl sapi megli.
[cambie] Ricerche academiche
I students a fan ricerchis par scrivi lis tesi (disserzions) di lauree. La leture di un grand numer di libris di un teme, e prendi notis, al è une forme di ricerche. L'autors dai libris no-romantics a fan ricerchis dunque i lôr libris son corêts.
[cambie] Ricerche ssentifiche
Il metod ssentifîc al è un mod comun di fâ la ricerche. La ricerche al è usade par migliorâ la comprension da biologjie, da ingjegnerie, da fisiche, da chimiche e di cetants altris cjamps. Chest al permete di scoprire nuovis medicinis, di rendi lis machinis plui sicurs, e fâ aziendis agricolis produre plui prodôts alimentars. Il denar pale ricerche al viene dai governs, das societât comerciâi privatis, e das cjaritât.
[cambie] Descrizion breve
La ricerche al è caraterizade essint un process:
- Sistematîc: Da espression di un'ipotesi o di un obietîf chal funzione, i ssenziâts a riuniscin alcuns dâts secondo un progjet chal è stât stabilît in anticip. Poiché i dâts a son analizâts e a son interpretâts, i ssenziâts a cjambiin la cognossince o a ajungin la nuova cognossince a cheste gjà esistente, e a cominciin al stess temp un nuov cicl di ricerche. L'aproci sistematîc, usât inte ricerche, al è dal metod ssentifîc.
- Organizât: Ducj i membris di un grup di ricerche a devin sapi chel ca devin fâ durante l'inter il lavor, par meti in us lis stessis definizions, nuarmis e principi a tutis personis ca prendin la part in esso. Realizand chest stât, al è completamentri necessari scrivi un protocol di ricerche dove i ssenziâts a specifichin ducj i detagls in relazion cul lavor.
- Ogjetîf: Lis conclusions otenutis da ricerche a devin basâ no sule impressions sogjetivis, ma sus fâts osservâts e misurâts. A son l'interpretazion chal evite ogni prejudizi che lis personis responsabils da ricerche a avrebero.
[cambie] Ativitât
L'ativitât di base di ricerche a son:
- Misurâ i fenomeni.
- Comparâ i risultâts otenûts.
- Interpretâ i risultâts in funzion di cognossinzis atuâi, considerand lis variabils ca puedin influenzâ il risultât.
[cambie] Tîps di ricerche
- Ricerche fondamentâl. Ancje clamade "ricerche di base" o "ricerche pura". A puedin jessi praticatis soltant intai laborators.
- Ricerche aplicade. Al è l'aplicazion da cognossince inte pratiche, metint intal us, inte magjorance dai cjass, intal avantaç da societât. Un esempl a son i protocols di ricerche cliniche.
[cambie] Colegaments fra lis disciplinis
I tîps diversi di ricerche fra lis disciplinis, cun une terminologjie specifiche, a son stâts descriti:
- Ricerche multidisciplinâr o ricerche pluridisciplinâr: in chest livel di ricerche la valutazion al è realizade dai angols diverss, usand prospetivis diversis di disciplina cence portâ a integrazion.
- Ricerche interdisciplinâr: chest livel di ricerche al riguarde la creazion di un'identitât di metodologjie, di teorie e dai concêts, da chest chei risultâts a son plui coerents e plui integrâts.
- Ricerche transdisciplinâr: al ve plui dietri dai tîps precedents e al riguarde al metod cun convergjence fra disciplinis, acompagnand da un'integrazion reciproche des epistemologjis disciplinars (la teorie des ssenzis umanis).


text:
Musicoterapie
La musicoterapie al 'e' un intervent basât sul sogjet e il sô rapuart cu la comunicazion.
La musicoterapie a lis sôs lidrîs tal mont de sonoritât:ducj i rumôrs,lis vôs,i sons,i moviments,i cidinôrs,cence dismenteâ i sons de la lenghe.
Si puès definî la musicoterapie come il doprâ i elements costitutîfs de musiche (vibrazions,,ritmo,sons,,melodie,armonie) e ancje la musiche stesse,in mût di viargi i canâi de comunicazion.
[cambie] Definizion
Le "World Federation of Music Therapy (Federazion Mondiâl di Musicoterapie) in tal 1996 al a dât cheste definizion
:"La musicoterapie al e' il doprâ le musiche o elements musicâi (son, ritmo e armonie) de bande di un musicoterapeute cualificât,con un utent o un grup,in un procès par rindi pui facîl o miôrà le comunicazion,le relazion, l'aprendiment,le motricitât, le espression,l'organizazion o atrîs obietîfs terapeutics,in mût di sodisfâ lis necessitâs fisichis ,mentâls,sociâls e cognitivis.
La musicoterapie cîr di svilupâ lis funzions potenziâlde persone,in mût che il sogjet puès realizâ la mîor la sô integrazion personâl par vivi miôr le sô vite grazie a un procês riabilitatîf o terapeutic".


text:
Spagne
La Spagne e je un stât de Europe ocidentâl che al fâs part de Union Europeane dal 1 di Zenâr dal 1986. E confine a Ovest col Portugal e a Nord cun le France. E je une monarchie parlamentâr, e il cjâf di stât al è il re Juan Carlos I.
[cambie] Gjeografie
La Spagne e ocupe cirche l'84 par cent de penisule iberiche, e si slargje dai Pireneis a Est fin tal Ocean Atlantic a Ovest. E je bagnade ancje dal Mar di Cantabrie (Nord) e dal Mar Mediterani e dal Mar des Balearis a (Sud-Est). Te ponte plui a Sud de penisule si cjate il Stret di Gjibiltere, che separe Spagne e Maroc, e che tal pont plui stret al è un braç di mâr di dome 13 chilometris.
Lis isulis plui impuartantis a son lis Balearis, tal Mâr Mediterani, e lis Canariis, tal Atlantic a cirche 100 km de cueste de Afriche.
[cambie] Regjons
La Spagne e je dividude in 17 regjons autonomis, dividudis a lôr volte in 50 provinciis; in plui, a esistin dôs citâts autonomis, Ceuta e Melilla.
[cambie] Storie
La storie moderne de Spagne e scomençà tal 1492, cuant che la fin de Reconcuiste e consintì di zontâ scuasit dutis lis regjons che vuê a fasin part dal paîs, cu la ecezion de Navarre, unide al paîs dome tal 1512.
[cambie] Viôt ancje
[cambie] Leams


text:
Place Libertà si fâs biele: e je scomençade la pulizie dal teraplen
I lavôrs a son scomençâts lunis passât e a finiran prime di Pasche
L’intervent si concentrarà su la pulizie e su la rigjenerazion dai manufats di piere e dal mûr di contigniment
Publicât: 25|03|2010
Di: Udinè e-magazine del Comune di Udine
Dopo diviers decenis, il teraplen di place Libertà si prepare a tornâ ai splendôrs antîcs in graciis di un intervent aprofondît di pulizie e di rigjenerazion dai manufats di piere. I lavôrs, dâts ae imprese edîl Del Fabbro Anacleto di Lavarian, a son scomençâts lunis passât e si concludaran dentri di vinars sant. L’intervent al previôt la realizazion di oparis di consolidament e netade superficiâl dal mûr di contigniment e dal teraplen dentri dal complès monumentâl di place Libertà. Tra i manufats di piere che a saran tratâts al è ancje il marcjepît de rive dal Cjistiel, dulà che si è daûr a intervignî propit vuê. I dipendents de dite afidatarie a son daûr a lavorâ su lis pavimentazions di piere cun machinis a butade di vapôr, par rigjenerâ lis superficiis e ripuartâlis aes carateristichis origjinariis.
E vignarà fate une pulizie superficiâl, stucâts i blocs di piere e un tratament protetîf superficiâl pes scritis e idrorepelent. La pulizie e sarà fate cun machinis a aghe cjalde, i grafîts a saran tratâts cun machinis a savalon e si stucarà tra i blocs par evitâ la infiltrazion di aghis dal teraplen. Il progjet, pensât de unitât organizative Museus, Monuments e Biblioteche dal Comun di Udin, al à un cost di plui o mancul 3 mil euros. “Cun chest intervent – al sotlinee l’assessôr ae Gjestion Urbane Giovanna Malisani – il Comun al conferme il so impegn inte conservazion des bielecis architetonichis de citât e di place Libertà in particolâr. Di fat, la rigjenerazion dal teraplen e cjape dentri diviersis oparis di pulizie dai manufats di piere de loze di Sant Zuan fatis l’an passât. Altris intervents sul complès monumentâl a son stâts za programâts ancje pai mês che a vegnin”.
No related posts.
Articoli correlati elaborati dal plugin Yet Another Related Posts.


text:
Blog di Sandri
- Blog par condividi cu la famee e cun ducj i amîs lis fotos dai puescj visitâts.
Cjargne Online
- La storie, la nature, le tradizions e la societât da Cjargne. Dut cu lis contribût dai visitadoris.
Clape - Friûl dal mont
- Pagjinis di comunicazion par dučj i furlans che a son tornâts a cjase daspò agns di emigrazion in dutis lis tieris dal mont e par chei che a varesin voie di tornâ ma ancjemò no puedin.
Comitât 482
- Par la difese di une lenghe e dai dirits di cui che le dopre. Normative, dossiers, comunicâts e membris del comitât.
Glesie Furlane
- La vitrine e à il fin di meti in taule par ducj i furlans la traduzion de Bibie che pre Checo Placerean al à fat par judâ ducj i furlans dal mont sparniçàs ca e là a sintîsi grancj come ducj che altris, sedi ebreus, che grêcs, che latins, talians o inglês.
Glesie Furlane
- E je un grop di cristians e furlans che a cirin di lâ a font des lôr lidrîs culturâls e religjosis, par podê conciliâ in maniere armoniche la propie fede cu la propie identitât culturâl. Vuê si fevelarès di inculturazion de fede o di vanzelizazion de culture. Gnovis, la Bibie, e-libris, Olmis (di A. Beline).
I Gnognosaurs
- Nassûts intal 1996 dal lapis spiçot dal ilustradôr Andrea Venier, i dinosauruts Gnognosaurs di in chê volte a compagnin i fruts furlans ae scuvierte de marilenghe.
Il diari - Gnovis par furlan
- Al dâ la pussibilitât a ducj chei che no rivin a cjatâ il diari in tai lûcs dulà che al ven distribuît, e massime ai furlans che a son atôr pal mont, di podê discjamâ une copie dal gjornâl in pdf.


text:
Slovenie
La Slovenie (par sloven Republika Slovenija) e je un stât de Europe centrâl che e fâs part de Union Europeane dal 1 di Mai dal 2004. E confine cun l'Italie a ovest, cun l'Austrie a nord, cul Ongjarie a nord est e cu la Cravuazie a sud e est. A Sud-Ovest e je ancje bagnade par pôcs chilometris dal Mâr Adriatic.
[cambie] Storie
L'atuâl teritori de Slovenie e fo sot dal Imperi austriac e po sot di chel di Austrie-Ongjarie fin tal 1919, po e jentrà tal Ream S.H.S. ch'al deventà il Ream di Jugoslavie. E fo invadude di bande da l'Italie, de Gjermanie e de Ongjarie tal 1941. Dopo la fin de Seconde Vuere Mondiâl e jentrà inte Federazion Socialiste Jugoslave, che e anetè a la Slovenie il Gurizan sloven e, daspò dal 1975 part de "Zone B" (Cjaudistrie, Isule d'Istrie e Piran). Cheste republiche e deventà indipendent tal 1991.
[cambie] Divisions aministrativis
La Slovenie e je dividude in 12 regjons, che no àn valôr aministratîf, ma ben dome un valôr statistic:
[cambie] Citâts principâls
Risultive: Servizi statistic de Republiche Slovene, Censiment 2002
[cambie] Lenghis
La lenghe ufiziâl e je su dut il teritori il sloven. Dongje cheste e si à chê taliane tai trê comuns bilengâls sul litorâl di Cjaudistrie (Koper-Capodistria), Isole (Izola-Isola) e Piran (Piran-Pirano) e chê ongjarese tai trê comuns bilengâls dal Prekmurje di Dobrovnik-Dobrónak, Hodoš-Hodos e Lendava-Lendva.
[cambie] Politiche
Il cjâf di stât sloven al è il president, ch'al è elet dai vôts dal popul ogni cinc agns. L'esecutîf al è diret dal Prin ministri e dal concili dai ministris, che a son elets dal parlament.
Il Parlament bicamerâl de Slovenie al è componût de Assemblee Nazionâl (Državni zbor) e dal Concili Nazionâl (Državni svet). La assemblee nazionâl e à novante bancs, che son in part ocupâts dai rapresentants elets diretementri dai citadins e parzialmentri elets dai rapresentants (doi riservâts aes minorancis autoctonis talianis e ongjaresis). Il concili nazionâl al à cuarante bancs. Il parlament al è elet ogni cuatri agns.
[cambie] Fiestis nazionâls
[cambie] Curiositâts
- Il simbul de Slovenie al è la fuee di tei (Lipa).
- La Slovenie e je une vore cognossude pe nature e pai siei maraveôs parcs nazionâi.
[cambie] Leams esternis
- Slovenia.si. Your gateway to information on Slovenia.
- Government of the Republic of Slovenia
- Sît turistic de Slovenie
- Sît de Slovenie


text:
Taekwondo
Il taekwondo o plui esatamentri taegwondo[1] e je une art marziâl di origjin corean, vonde simil al karate gjaponês. Si base sul ûs di mans e pîts par atacâ o difindisi di un aversari. Il taekwondo al è sport nazionâl in Coree dal Sud, kyeorugi, e un event sportîf intai Zûcs Olimpics. Intal alfabet corean hangeul, tae (跆) al vûl dî colpî cul pît; gwon (拳) colpî cun la man; e do (道) al vûl dî cjamin o vie. Taekwondo al pues cussì jessi tradusût cun "cjamin dal pît e dal pugn".
Il taekwondo si riclame a une grande tradizion di arts marziâls coreanis (che a son di plui 2000 agns fa), ma al esiste inte so forme atuâl dome di cirche 50 agns. Al dì di vuê al è diventât un sport une vore praticât. Al fo introdot come esibizion tes Olimpiadis di Seul dal 1988 e di Barcelone dal 1992 e daspò al è devantât sport competitîf.
Un dai esercizis plui impuartants e je la realizazion dai pumses (katas te terminologjie dal karate). I pumses a son secuencis di moviments di difese e atac che a simulin un combatiment imagjinari cun diviers aversaris, e a son relazionâts diretementri cui diferents grâts des cinturiis. Si memorizin e ripetin cul fin di aumentâ l'ecuilibri, l'elasticitât, la rapiditât e il domini dai diviers moviments.
[cambie] Notis
- ↑ Secont la transcrizion ufiziâl dal corean in alfabet latin in vigôr te Coree dal Sud.
[cambie] Leams esternis
- (catalan) Federazion Catalane di Taekwondo
- (inglês) American Taekwondo Assoziation (ATA)
- (spagnûl) Federazion chilene di Taekwondo (WTF)
- (spagnûl) Federazion canarie di Taekwondo
- (spagnûl) Asoc. Scuele Mendozine di Taekwondo, Argjentine (WTF)


text:
San Simon cence pucisPublicât da il crot il mercoledì, novembre 03, 2010
Stemane passade al è stât assegnât al avocat udinês Adriano Nascimbeni il premi San Simon 2010 pal so romanç "Jo e Luzie un delit di paîs". La zurie e jere plui piçule di chês dai agns passâts, a jerin dentri Turello, Tolazzi, Marchetta (president de zurie) e il sindic di Codroip che però nol votave.
La motivazion dal premi e je stade che "Il romanç al va indenant cun lizerece a la leture e al presente moments di suspance che a rivin a tirâ dentri, no cate la mancjance di montaç tal contâ i fats. La lenghe e cor vie e a dâ colôr ai personaç che però no àn une definizion psicologjiche avonde marcade".
Al è ancje stât segnalât il romanç "O torni par te" di Stiefin Gasti.
La sensazion e je che chest colp, dopo il cuarantevot sucedût cu lis polemichis dal an passât, si sedi volût tirâ flât dant un segnâl di normalitât, cence la a movi masse pucis.
Al jere ancje di cualchi an che il premi nol vignive assegnât ae unanimitât.
Dal rest la zurie e jere su par ju la stesse e la formule e jere plui o mancul compagne, (ancje se chest an no si podevin presentâ contis ma si scugnive mandâ un romanç).
Il probleme atuâl dal premi al è chel di faturâ a intercetâ chel alc di "gnove leterature furlane" che e je e di no rivâ a stimolâle.
Al va ancje dite che se alc al madurirà dal dibatit dal an passât al volarà dal timp. Par progjetâ e scrivi un libri al vûl un grum di timp.
Gasti si è lamentât de modalitât di valutazion des oparis e il so pensîr si po lei sul so blog.
Nascimbeni al à dit di jessi vignût a cognossince dal premi dopo lis polemichis dal an passât, e di vê volût introdusi il gjenar noir inte leterature furlane.
Probabilmentri se al ves cognossût il premi, o se al ves let alc par furlan, al varès savût che intai ultins agns si è za scrit cualchi noir o zâl o cemût che si à voie di clamâlu. Par esempli i ultins doi vincidôrs dal San Simon o lis contis di Zâl par furlan di Spilimberc...
Ma in fin dai conts la colpe no je dome sô.
Il pont critic de cuestion al sta tal fat che ancje cuant che a son i libris no si lein. Cui che al scrîf al varès ancje di lei e la sensazion che o ai jo e je che su chest pont nol faledi dome il puar Nascimbeni.